N á  v  r  h

UZNESENIE VLÁDY SLOVENSKEJ REPUBLIKY
č.  ..............
z ..................................

k návrhu na uzavretie Dohody medzi vládou Slovenskej republiky a vládou  Kambodžského kráľovstva o reštrukturalizácii a splatení dlhu Kambodžského kráľovstva voči Slovenskej republike

Číslo materiálu: 4625/2001-KM
Predkladateľ: ministerka financií SR a minister zahraničných vecí SR

Vláda  

A.  s ú h l a s í 

      A.1.  s uzavretím Dohody medzi vládou Slovenskej republiky a vládou      
   Kambodžského kráľovstva o reštrukturalizácii a splatení dlhu Kambodžského 
   kráľovstva voči Slovenskej republike podľa predloženého návrhu.

      A.2.  s tým, že jej Dohoda nebude po podpise znovu predložená.  

      A.3.  so zmenou textu bodu B.3 uznesenia vlády SR č. 816/2000 “s potvrdením podmienok 
	       konverzie a vyrovnania dlhu Dohodou o reštrukturalizácii dlhu uzavretou medzi vládou 
	       Kambodžského kráľovstva a vládou Slovenskej republiky, v ktorej bude premietnutá 
               aktuálna výška úrokov” 
               na nový text  
               “s potvrdením podmienok konverzie a vyrovnania dlhu Dohodou medzi vládou 
   Slovenskej republiky a vládou Kambodžského kráľovstva o reštrukturalizácii a splatení   
   dlhu Kambodžského kráľovstva voči Slovenskej republike podľa stavu pohľadávok 
   a záväzku k 31.12.1999, s odpustením úrokov vypočítaných Národnou bankou 
   Slovenska za rok 2000 vo výške 47.651,25 XCRK (po prepočte 5.606,03 USD), 
   s neúročením pohľadávky po podpise Dohody medzi vládou Slovenskej 
   republiky a vládou  Kambodžského kráľovstva o reštrukturalizácii a splatení dlhu 
   Kambodžského kráľovstva voči Slovenskej republike”.
B.  s p l n o m o c ň u j e 

               veľvyslanca Slovenskej republiky v Thajskom kráľovstve 

      B.1.  na podpis “Dohody medzi vládou Slovenskej republiky a vládou Kambodžského 
               kráľovstva o reštrukturalizácii a splatení dlhu Kambodžského kráľovstva voči 
               Slovenskej republike”.

C.  u k l a d á 

               ministrovi financií 

      C.1.  požiadať ministra zahraničných vecí, aby vykonal opatrenia spojené s nadobudnutím
platnosti dohody (t.j. v nadväznosti na bod B. vystaviť splnomocnenie na podpis Dohody medzi vládou Slovenskej republiky a vládou Kambodžského kráľovstva o reštrukturalizácii a splatení dlhu Kambodžského kráľovstva voči Slovenskej republike pre veľvyslanca Slovenskej republiky v Thajskom kráľovstve).		

      C.2.  požiadať ministra zahraničných vecí, aby zabezpečil zverejnenie oznámenia v Zbierke 
               zákonov o uzatvorení Dohody medzi vládou Slovenskej republiky a vládou 
               Kambodžského kráľovstva o reštrukturalizácii  a splatení dlhu Kambodžského 
               kráľovstva voči Slovenskej republike. 

      C.3.  zabezpečiť vykonávanie Dohody medzi vládou Slovenskej republiky a vládou 
Kambodžského kráľovstva o reštrukturalizácii  a splatení dlhu Kambodžského kráľovstva voči Slovenskej republike po nadobudnutí jej platnosti.

D.   o d p o r ú č a

               guvernérovi Národnej banky Slovenska 

      D.1.  zabezpečiť bankovo-technické vykonávanie Dohody medzi vládou Slovenskej republiky 
               a vládou Kambodžského kráľovstva o reštrukturalizácii a splatení dlhu Kambodžského 
               kráľovstva voči Slovenskej republike po nadobudnutí jej platnosti v spolupráci s 
               ministrom financií Slovenskej republiky.

Vykoná:           minister financií, minister zahraničných vecí 
Na vedomie:    guvernér NBS